**15-тa учебна седмица Домашна работа – ШЕСТИ клас**

**Български език:**

***Да припомним!***

**ГЛАГОЛ –** дума, която назовава действия (вървя, работя, пиша) или състояния (лежа, спя, радвам се), свързани с лице или предмет.

**Глаголът** се изменя по:

1. **Лице:**

• ***Първо лице*** – лицето, което говори.

*Примери: Аз обичам да чета.*

 *Ние обичаме книгите.*

 • ***Второ лице*** – лицето, на което се говори.

 *Примери: Ти обичаш ли да четеш?*

 *Вие обичате ли книгите?*

 • ***Трето лице*** – лицето, за което се говори (Той обича да чете. Те обичат ктигите).

 **2. Число:**

 • ***Единствено число*** (едно лице).

 *Пример: Аз обичам игрите.*

 • ***Множествено число*** (много лица).

 *Пример: Ние обичаме игрите.*

 **3. Време:**

 • ***Сегашно време*** (пея, ходя, рисувам). Действието се извършва в момента на говоренето.

 *Пример: Изкачваме върха бавно, но упорито.*

 ***• Бъдеще време*** (ще пея, ще ходя, ще гледам). Действието е предстоящо спрямо момента на говоренето.

 *Пример: Утре ще изкача върха.*

 • ***Минало свършено*** (пях, ходих, рисувах). Показва, че действието е започнало и приключило преди момента на говоренето.

 *Пример: Изкачихме върха бавно, но все пак успяхме.*

 • ***Минало несвършено*** (пеех, ходех, рисувах). Показва, че действието е започнало в миналото, но не е приключило в миналия момент, за който се говори.

*Пример: Изкачвахме върха бавно, но упорито.*

***Нови знания!***

I. ***Причастия***– глаголни форми, които означават признак (на лице или предмет), произлизащи от глаголно действие.

 • ***Причастията*** приличат на прилагателните имена (Отговарят на въпросите Какъв? Каква? Какво? Какви?).

• ***Причастията*** не се изменят по лице, род и число.

• ***Причастията*** (като глаголите) притежават залог и време. Според това в българския език има деятелни и страдателни; сегашни и минали причастия.

II. ***Сегашно деятелно причастие на -щ***.

• **Образуване:** от 1л., ед.ч., мин.несв.вр., като окончанието **-Х** се заменя с наставката -**Щ.**

*Примери: ходех → ходещ, чаках → чакащ, пеех → пеещ.*

• **Граматични признаци:** изменя се по род (летящ, летяща, летящо), число (летящи) и се членува (летящия, летящият, летящата, летящото, летящите).

III. ***Минало свършено деятелно причастие на -л***

• **Образуване**: от 1л., ед.ч., мин.св.вр., като окончанието -**Х** се замести с наставката -**Л.**

*Примери: ходих → ходил, чаках → чакал, пях → пял.*

• **Граматични признаци**: изменя се по род (избелял, избеляла, избеляло), число (избелели) и (когато е определение в изречението) се членува (избелелия, избелелият, избелялата, избелялото, избелелите).

**С помощта на горепосочената информация, попълнете таблица 1 и таблица 2.**

**Таблица 1**

|  |  |
| --- | --- |
| ***Глаголи в*** ***минало несвършено време(1л. ед. ч)*** | ***Сегашно деятелно причастие (на -щ)*** |
| **миех** | **миещ** |
| **знаех** |  |
| **ходех** |  |
| **пишех** |  |
| **мислех** |  |
| **учех** |  |
| **четях** |  |
| **свирех** |  |
| **знаех** |  |
| **лягах** |  |
| **вечерях** |  |
| **мълчах** |  |
| **грешах** |  |
| **играех** |  |
| **пиех** |  |

**Таблица 2**

|  |  |
| --- | --- |
| ***Глаголи в*** ***минало свършено време (1л. ед.ч.)*** | ***Минало свършено деятелно причастие на (-л)*:** |
| **мих** | **мил** |
| **пях** |  |
| **ходих** |  |
| **пих** |  |
| **играх** |  |
| **казах** |  |
| **чаках** |  |
| **заспах** |  |
| **писах** |  |
| **къпах** |  |
| **рисувах** |  |
| **живях** |  |
| **плаках** |  |
| **паднах** |  |
| **вдихнах** |  |

**История:**

**Моля, напишете с няколко изречения какво знаете Цар Петър и Цар Самуил?**